Бакі разгледзелі ініцыятыву Федэрацыі прафсаюзаў Беларусі па стварэнні гарантыйнага фонду на выпадак нявыплаты заработнай платы пры банкруцтве прадпрыемстваў. “Такі фонд можа фарміравацца на салідарнай аснове, а расходавацца як у якасці дапамогі працоўным, так і на фінансавую падтрымку на тэрміновай і зваротнай аснове асобных прадпрыемстваў. Ідэя стварэння гарантыйнага фонду нараўне з выкарыстаннем іншых інструментаў сацыяльнай падтрымкі працоўных калектываў пры правядзенні рэарганізацыі прадпрыемстваў падтрымана кіраўніцтвам Нацбанка. Дасягнута дамоўленасць прадоўжыць прадметнае абмеркаванне гэтых пытанняў у найбліжэйшы час”, — сказалі ў прэс-службе.